**Създайте E/R модел на база от данни за:**

Да се проектира информационна система за електронни тестове. Всеки изпит има уникален идентификатор и заглавие и се състои от множество от въпроси. Даден въпрос може да бъде използван в различни изпити. Всеки въпрос носи определен брой точки (минимум една, с точност до един знак след десетичната запетая), като конкретният брой точки за въпроса зависи от изпита, в който е включен този въпрос. Пример:​ за изпит “Бази от данни 2016” даден въпрос може да носи 4.5 точки, а същият въпрос, включен в “БД - поправителен 2015” може да носи 2 точки. Има няколко вида въпроси, като за всеки от тях се съхранява различна информация както следва: Есе (произволен текст) — описва се с условие; Пример:​“Напишете програма за пресмятане на лице на кръг” Затворен въпрос (тест) — описва се с условие, множество от отговори и индикация кой е верният отговор, като всеки отговор е асоцииран само с един въпрос; Изчислителен — описва се с условие и верен отговор. Пример:​ “Колко е 2+2?” → 4 За даден изпит може да се посочи, че студент не може да се яви на него, ако преди това не е издържал даден друг (не повече от един) изпит.